recursal/SuperWikiNEXT-32B huggingface dataset:
**Dana Lynne Goetz** (født 6. mai 1964, død 15. juli 1996), bedre kjent under artistnavnet **Dana Hill**, var en amerikansk skuespiller og stemmeskuespiller. Hun er godt kjent for sin karakteristiske hese stemme og barnaktige opptreden. «Hill» var moren hennes sitt pikenavn.

Hennes mest kjente roller inkluderer «Audrey Griswold» i *Hjelp, vi må på ferie til Europa*, Max i *Langbein og sønn*, Jerry i *Tom & Jerry setter byen på hodet* og «Charles» i *Duckman*. Hun var også medvirkende i TV-filmen *Fallen Angel* fra 1981. I tillegg ga Hill også stemme til diverse figurer i Nickelodeon-serien *Rugrats*.

Hun led av diabetes som forårsaket vekstproblemer og betydelig diabetiske komplikasjoner. Dette førte til at hun fikk slag som hun døde av i 1996.

Eksterne lenker
---------------

* (en) Dana Hill på Internet Movie Database Rediger på Wikidata

* (sv) Dana Hill i Svensk Filmdatabas Rediger på Wikidata

* (da) Dana Hill på Filmdatabasen Rediger på Wikidata

* (da) Dana Hill på Scope Rediger på Wikidata

* (fr) Dana Hill på Allociné Rediger på Wikidata

* (en) Dana Hill på AllMovie Rediger på Wikidata

* (en) Dana Hill hos The Movie Database Rediger på Wikidata

* (en) Dana Hill hos Behind The Voice Actors Rediger på Wikidata

|  |  |
| --- | --- |
| Oppslagsverk/autoritetsdata | Geni **·** VIAF **·** GND **·** LCCN **·** ISNI **·** BNF **·** BNF (data) **·** NKC **·** BNE
 |
**Windorah** er et tettsted i fylket Barcoo i delstaten Queensland i Australia. Navnet kommer fra de lokale aboriginenes ord for «stor fisk». Ved folketellingen i 2006 hadde Windorah 158 innbyggere. Byen ble grunnlagt i 1880 ved en kvegrute.

Windorah ligger rundt 40 kilometer sør for samløpet mellom elvene Thomson og Barcoo, som danner den vidt forgreinete Cooper Creek. Windorah blir kalt «hjertet i Channel Country» og er et stoppested for reisende på vei til Birdsville, Bedourie, Longreach og steder lenger vest.

Sau- og kvegdrift er hovednæringen i området, men i det siste har også olje og gassvirksomhet blitt utviklet i området. Mange av innbyggerne arbeider også i offentlig virksomhet, og med vedlikehold av Dingogjerdet.

Referanser
----------

1. 1 2  «Windorah (Barcoo Shire)». *2006 Census QuickStats*. Australian Bureau of Statistics. 25. oktober 2007. Besøkt 28. april 2016.
2. 1 2  *Heritage Trails of the Queensland Outback*. Environmental Protection Agency (Queensland). 2002. s. 127. ISBN 0-7345-1040-3.

|  |  |
| --- | --- |
| Oppslagsverk/autoritetsdata | GeoNames
 |
Dette navnet følger spansk navneskikk og alfabetiseres derfor etter det første av de to etternavnene.

**Isaac Gálvez López** (født 20. mai 1975 i Vilanova i la Geltrú, Catalonia, død 26. november 2006) var en spansk bane- og landeveissyklist. Han ble profesjonell i 2000. 

Gálvez var regnet som en av verdens beste spurtere. Han syklet for KELME-Costa Blanca fra 2000 til 2003, deretter for Illes Balears. Han ble verdensmester i banesykling (madison) i 1999 og 2006 sammen med Joan Llaneras.

Under et seksdagersløp på Kuipke-velodromen i Gent, lørdag 25. november 2006, kjørte han inn i barrieren etter en kollisjon med en annen syklist og døde på vei til sykehuset.

Meritter
--------

1999
 Verdensmester i madison
2000
Clásica de Almería
2001
Etappeseier GP dos Mosqueteiros
Etappeseier Volta ao Alentejo
2002
Trofeo de Palma
Trofeo Mallorca
2003
Trofeo Alcudia
Trofeo Mallorca
2004
Etappeseier Setmana Catalana
Etappeseier Catalonia rundt
2005
Etappeseier Critérium International
2006
 Verdensmester i madison
Trofeo Alcudia
Trofeo Mallorca
Etappeseier Quatre jours de Dunkerque

Referanser
----------

1. 1 2   Catalan Sport Encyclopedia, oppført som Isaac Gálvez López, Enciclopèdia de l'Esport Català ID 5951[Hentet fra Wikidata]
2. ↑   Find a Grave, Find a Grave 16791367, besøkt 9. oktober 2017[Hentet fra Wikidata]
3. ↑   autobus.cyclingnews.com[Hentet fra Wikidata]
4. ↑   BOE ID BOE-A-2007-8800[Hentet fra Wikidata]

Eksterne lenker
---------------

* (en) Isaac Gálvez – Olympics.com Rediger på Wikidata

* (en) Isaac Gálvez – Olympic.org Rediger på Wikidata

* (en) Isaac Gálvez – Olympedia Rediger på Wikidata

* (en) Isaac Gálvez – Sports-Reference (OL-resultater – arkivert) Rediger på Wikidata

* (en) Isaac Gálvez – UCI Rediger på Wikidata

* (en) Isaac Gálvez – ProCyclingStats Rediger på Wikidata

* (en) Isaac Gálvez – Cycling Archives Rediger på Wikidata

* (en) Isaac Gálvez – Cycling Quotient Rediger på Wikidata

|  |  |
| --- | --- |
| Oppslagsverk/autoritetsdata | BNE
 |
Modell av Naro

**Naro-1**, er en sørkoreansk bærerakett, som tidligere het *Korea Space Launch Vehicle* (KSLV). Dette er landets første egenutviklede bærerakett som ble skutt opp første gang 25. august 2009. Bæreraketten er konstruert av landets romfartsmyndighet, KARI, sammen med Korean Air der russiske Khrunichev bidro til første trinn. Utskytningen skjedde fra landets nye utskytnings- og forskningsinstallasjon, Naro romfartssenter. Det offisielle navnet til den første KSLV-raketten, KSLV-I er **Naro**, som er det samme som regionen der romfartssenteret ligger.

Oppskytningen ble mislykket ettersom en ikke klarte å frigjøre satellitten som bæreraketten hadde med seg fra raketten. Satellitten kom dermed i gal posisjon og ble ubrukelig. Også det andre oppskytningsforsøket 10. juni 2010 ble mislykket fordi bæreraketten eksploderte åtte minutter etter oppskytning.

Bæreraketten består av to trinn, med en startvekt på 140 tonn og en løftekapasitet på 100 kg.

Oppskytninger
-------------

| Ferd # | Variant | Dato | Sted | Last | Resultat | Merknad |
| --- | --- | --- | --- | --- | --- | --- |
| 1 | Naro-1 | 2009-08-25 08:00 UTC (17:00 KST) | Naro romfartssenter | Sør-Koreas flagg STSAT-2A | Mislykket | Nyttelasten ble ikke separert og nådde ikke jordbane. |
| 2 | Naro-1 | 2010-06-09 08:00 UTC (17:00 KST) | Naro romfartssenter | Sør-Koreas flagg STSAT-2B | Mislykket | Mistet signalet fra raketten åtte minutter etter oppskytning |

Referanser
----------

1. ↑  Korea Completes Work on Naro Space
2. ↑  Korea's 1st Space Rocket Named 'Naro'
3. ↑  한국 첫 우주발사체 이름 '나로' 선정 (Selecting the name of Korean first space launch vehicle as 'Naro')
4. ↑  S. Korea to launch the nation's first rocket on Aug. 11
5. ↑  나로호 6월 9일에 두번째 도전/Second launch of Naro on June 9

Eksterne lenker
---------------

* KARI (Korea Aerospace Research Institute)
	+ KSLV

Portal: Korea

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Sun Jian** (kinesisk: 孫堅, født 155/156, død 191), stilnavn: *Wentai* (文台), var en krigsherre fra Jiang Dong, den sørøstlige del av Kina, det senere kongeriket Wu. Det sies at han nedstammet fra den legendariske strateg Sun Tzu, forfatter av *Krigskunsten*, og fikk tilnavnet *Tigeren fra Jiang Dong* (江东猛虎).

Da han var 17 år gammel vant Sun Jian anerkjennelse. Mens han var ute og seilte med sin far støtte de på noen pirater som drev på med å dele deres nylig røvede bytte. Sun Jian stormet frem til rorbenken med sitt sverd og vinket med hendene øst og vest som om han signalerte til soldater som var i ferd med å omringe sjørøverne. Sjørøverne så ham og trodde at statstropper var kommet for at arrestere dem. De glemte alt om deres bytte og flyktet. Sun Jian forfulgte dem og vendte først tilbake etter å ha tatt en pirats hode.

Han kjempet mot de gule turbaners opprør og mot Dong Zhuo da han tok kontroll over hoffet. I kampen mot Dong Zhuo tok han Dong Zhuos sterke general Hua Xiongs hode, selv om novellen *Beretningen om de tre kongedømmer* skriver at Guan Yu gjorde det.
Etter Dong Zhuos død stjal Sun Jian det keiserlige segl og flyktet sørpå, der han ble stoppet av Liu Biao. Sun Jian brøt gennem fiendehæren og ledet senere et angrep på Liu Biao i Jingzhou. Liu Biao sendte sin general Huang Zu mot ham, Sun Jian beseirede imidlertid også ham, og forfulgte hans hær over Hanfloden der han ble knust av mange trestammer som blev rullet ut over den kløften han befant seg i.

Referanser
----------

1. 1 2 3 4 5 6   China Biographical Database[Hentet fra Wikidata]

|  |  |
| --- | --- |
| Oppslagsverk/autoritetsdata | Geni
 |
**Indias president** (engelsk: *President of India*, hindi: राष्ट्रपति; **Rashtrapati**, som betyr «Rikets herre» på sanskrit) er statsoverhode i Republikken India, samt øverstkommanderende for Indias forsvar. Til tross for artikkel 53 i Grunnloven, som sier at presidenten kan utøve sin myndighet direkte, utøves med visse unntak all myndighet som tilhører presidenten i stedet av den sittende regjeringen med statsministeren i spissen.

Valgmåte
--------

Presidenten velges av medlemmene i det indiske parlamentet (Lok Sabha og Rajya Sabha) så vel som av de lovgivende delstatsforsamlingene (*Vidhan Sabha*). Valgperioden er fem år. Sittende president har lov til å stille til gjenvalg. Det brukes en formel for å fordele stemmer slik at det oppnås en balanse mellom befolkningen i hver delstat og antall stemmer som representanter i den tilhørende delstatsforsamlingen kan gi, og en likeverdig balanse mellom medlemmer av delstatsforsamlingene og parlamentsmedlemmer. Dersom ingen kandidat får et flertall av stemmene finnes det et system som gjør at tapende kandidater elimineres fra konkurransen og stemmer for dem blir overført til andre kandidater, inntil en kandidat får et flertall. Visepresidenten velges ved en direkte avstemning der alle representanter (valgte og nominerte) i Lok Sabha og Rajya Sabha deltar.

Embedsboliger
-------------

Indias president holder til i Rashtrapati Bhavan (som betyr «Presidentens hus» på sanskrit) i New Delhi. Presidentens andre offisielle embedsboliger er The Retreat Building i Chharabra ved Shimla og Rashtrapati Nilayam («Presidentens hus») i Hyderabad.

Sittende president
------------------

Indias 14. og nåværende president er Droupadi Murmu, siden 25. juli 2022.

Se også
-------

* Liste over Indias presidenter

Referanser
----------

1. ↑  Justisdepartementet, Indias regjering: "Indias konstitusjon, oppdatert frem til *94. Amendment Act*", s. 26, Arkivert 9. september 2014 hos Wayback Machine.

Eksterne lenker
---------------

* (en) Offisielt nettsted Rediger på Wikidata

* (en) Offisielt nettsted Rediger på Wikidata

* (en) Presidents of India – kategori av bilder, video eller lyd på Commons Rediger på Wikidata

* (en) President of India – galleri av bilder, video eller lyd på Commons Rediger på Wikidata
RBIs hovedkontor i Bombay
RBIs regionskontor i Bombay
**Indias sentralbank** (engelsk *The Reserve Bank of India (RBI)*; hindu भारतीय रिज़र्व बैंक) er Indias sentralbank, og ble grunnlagt 1. april 1935. Senere plasserte banken hovedkontoret sitt i Bombay (Mumbai). Banken var først privateid, deretter nasjonalisert i 1949, og er i dag fullstendig kontrollert av Indias regjering.

Ledelsen i Indias sentralbank består av styret (*central board*) under ledelse av direktøren (*governor*), som pr oktober 2016 er Urjit Patel. Han overtok etter Raghuram Rajan 4. september 2016. RBI har 31 filialer rundt om i India.

Se også
-------

* Liste over verdens sentralbanker

Referanser
----------

1. ↑  Indias sentralbank - *Central Board* Arkivert 21. august 2010 hos Wayback Machine. besøkt 9. oktober 2016.
2. ↑  Indias sentralbank – *Dr. Urjit R. Patel takes over as RBI Governor* (besøkt 9. oktober 2016)

Eksterne lenker
---------------

* (en) Offisielt nettsted Rediger på Wikidata

* (en) Reserve Bank of India – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** ISNI **·** BNF **·** BNF (data) **·** SUDOC **·** NKC
 |
**Fekting under de britiske imperie- og samveldeleker 1958**. Fekting var en av flere sporter under de britiske imperie- og samveldeleker (British Empire and Commonwealth Games) som ble arrangert i Cardiff i Wales i perioden 18. til 26. juli 1958. Det var de sjette lekene i det som kom til å bli Samveldelekene (Commonwealth Games) fra 1978. De fire første lekene het de britiske imperielekene (British Empire Games) de neste fire (1958-1966) het (British Empire and Commonwealth Games). I lekene i 1958 ble det konkurrert i sju øvelser, seks for menn og en for kvinner. Kårde, sabel og florett både individuelt og i lag for menn og en individuell konkurranse i florett for kvinner. England ble beste nasjon, de vant alle sju gullmedaljene.

Medaljer
--------

| Fekting Fekting - Britiske imperie- og samveldeleker 1958, Cardiff Wales |
| --- |
|
|  Nr.  | Land |    Gull    |    Sølv    | Bronse | Totalt |
| 1. | Englands flagg England | 7 | 2 | 4 | 13 |
| 2. | Australias flagg Australia | 0 | 4 | 1 | 5 |
| 3. | Canadas flagg Canada | 0 | 1 | 0 | 1 |
| 4. | Wales’ flagg Wales | 0 | 0 | 2 | 2 |
| Total | **7** | **7** | **7** | **21** |

Eksterne lenker
---------------

* Commonwealth Games

| * v
* d
* r
Britiske imperie- og samveldeleker 1958 |
| --- |
| Boksing **·** Bowls **·** Bryting **·** Fekting **·** Friidrett **·** Roing **·** Stuping **·** Svømming **·** Sykling **·** Vektløfting |


| * v
* d
* r
 0 Fekting under Samveldelekene |
| --- |
| 1950 Auckland **·** 1954 Vancouver **·** 1958 Cardiff **·** 1962 Perth **·** 1966 Kingston **·** 1970 Edinburgh |
**Sikringsstyrelsen**, senere **Den Sociale Sikringsstyrelse**, var et dansk direktorat under Velfærdsministeriet som 2009 ble en del av Pensionsstyrelsen.

Direktoratet arbeidet med å sikre borgernes sosiale rettigheter, blant annet i form av internasjonal pensjon og trygd, på tvers av landegrenser. Det skjedde ved å treffe avgjørelser i personsaker. Samtidig veiledet direktoratet borgerne om reglene på direktoratets område.

Sikringsstyrelsen ble i 1989 oppdelt i Arbejdsskadestyrelsen (nå: Arbejdsmarkedets Erhvervssikring) og Socialstyrelsen. I 1992 ble Sikringsstyrelsen gjenopprettet og vat frem til november 2007 underlagt det nå nedlagte Socialministeriet. Direktoratet hadde 141 årsverk i 2007.

Referanser
----------

1. ↑  «Arbejdsmarkedets Erhvervssikring». *Den Store Danske* **(dansk)**. Besøkt 27. april 2023. «Arbejdsmarkedets Erhvervssikring blev oprettet 1989 ved deling af Sikringsstyrelsen i Arbejdsskadestyrelsen (som senere fik navnet Arbejdsmarkedets Erhvervssikring) og Socialstyrelsen.»

|  |  |
| --- | --- |
| Oppslagsverk/autoritetsdata | Store Danske Encyklopædi
 |
**Sun Huizi** (født 11. juni 1990 i Liaoning) er en kinesisk profesjonell vannpolospiller som representerte Kina under Sommer-OL 2008 i Beijing. Her endte laget på 5.-plass etter å ha vunnet plasseringskampen sin mot Italia.

Hun var med på det kinesiske laget som vant gull i vannpolo for damer under de femtende Asialekene 2010 i Guangzhou i Kina. Kina vant turneringen foran Kasakhstan og Usbekistan. Det var første gangen damer deltok i vannpolo i Asialekene

Medaljer - Asialekene
---------------------

* Gull 2010 Kinas flagg Guangzhou - **Gull** i vannpolo Kinas flagg Kina

Referanser
----------

1. ↑   (på en) *Olympedia*, 2006, Wikidata Q95606922,

Eksterne lenker
---------------

* (en) Sun Huizi – Olympics.com Rediger på Wikidata

* (en) Sun Huizi – Olympic.org Rediger på Wikidata

* (en) Sun Huizi – Olympedia Rediger på Wikidata

* (en) Sun Huizi – Sports-Reference (OL-resultater – arkivert) Rediger på Wikidata

* (cn) Sun Huizi – Kinas olympiske komité Rediger på Wikidata
Treet i 2008.  Foto: Leif Bolding 
**Kongeegen** eller **konge-egen** er et gammel eketre i Jægerspris Nordskov ved Jægerspris på Sjælland. Den har en anslått alder på 1500 – 2000 år, hvilket trolig gjør den til Nordeuropas eldste eketre.

Kongeegen har en gang hatt en omkrets på over 14 meter, og var et stort tre allerede i Gorm den gamles regjeringstid. Kong Frederik VII og Grevinne Danner skal en gang ha søkt tilflukt i treets hulrom i forbindelse med et tordenvær.

I 1986 ble en podning, Danneregen – til minne om Grevinne Danner, plantet i parken ved Jægerspris slott av prins Henrik.

Referanser
----------

1. ↑  «Konge-Egen - udinaturen.dk». *udinaturen.dk*. Besøkt 11. desember 2016.
2. ↑  «Kongeegen for evigt». *Kristeligt Dagblad* **(dansk)**. Besøkt 11. desember 2016.
3. ↑  «Kongeegen | Gyldendal - Den Store Danske». *denstoredanske.dk*. Besøkt 11. desember 2016.
4. ↑  «Kong Frederik den Syvendes Stiftelse paa Jægerspris». *www.kongfrederik.dk*. Besøkt 11. desember 2016.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi
 |

Portal: Danmark
*For den greske oldtidsbyen, se Abdera*
**Abdera** (gresk: τὰ Ἄβδηρα, Strabon; Ἄβδαρα, Klaudios Ptolemaios; τὸ Ἄβδηρον, Stefan fra Bysants) var en havnebyen i antikken på østkysten av Iberia (dagens Spania), mellom Malaka (i dag Málaga) og Kartago Nova (i dag Cartagena, i et distrikt som var bosatt av den iberiske stammen bastulerne (latin: *bastuli*).

Den ble grunnlagt av kartagere som en handelsstasjon, og etter en periode med nedgang kom den inn under romerne og ble en av de viktigste byene i den romerske provinsen Hispania Baetica. Den var lokalisert på en høyde over dagens spanske by Adra.

Av de mynter som er avdekket har de eldste den fønikiske inskripsjonen *abdrt* og en avbildning av hodet til guden Melqart og en tunfisk. Senere romerske mynter under keiser Tiberius (som synes å ha gjort stedet til en *colonia*), har en avbildning av byens hovedtempel med to reiste tunfisker i form av søyler.

Referanser
----------

1. 1 2 3  Chisholm, Hugh, red. (1911): «Abdera (Spain)». *Encyclopædia Britannica* **1** (11. utg.). Cambridge University Press.

Eksterne lenker
---------------

* Smith, William, red. (1854): «Abdera» i: *Dictionary of Greek and Roman Geography* **1**. London: John Murray. s. 2.

|  |  |
| --- | --- |
| Oppslagsverk/autoritetsdata | VIAF **·** BNF **·** BNF (data) **·** GeoNames
 |
Lancaster House
Lancaster House - sentralhallen med sin store trapp; malt av Joseph Nash, 1850.
**Lancaster House**, tidligere kjent som *Stafford House* eller som *York House*, ligger i West End i London. Det ligger nær St James's Palace og var tidligere en del av palasset. Det benyttes for det meste av det britiske utenriksdepartement.

Huset ble påbegynt i 1825 for Fredrik, hertug av York og Albany, sønn til kong Georg III av England og ble til å begynne med kalt York House, men det var langt ifra ferdig da hertugen døde i 1827. Huset ble kjøpt og ferdigbygd av markien av Stafford, George Granville Leveson-Gower, 1. hertug av Sutherland (1758-1833) og var kjent som Stafford House i nærmere ett århundre.

Hertugen og hans sønn George Granville, 2. hertug av Sutherland gjorde seg kjente i London for sine overdådige fester og for sine mange berømte gjester, for eksempel Harriet Beecher Stowe og Giuseppe Garibaldi.[] Dronning Viktoria skal ha sagt: «I have come from my House to your Palace».[]

I 1912 ble huset kjøpt av William Lever, som skjenket det til staten i 1913.

Konferanser i Lancaster House
De første Lancaster House-konferanser fant sted i 1957 og 1958. Konferansene førte til forbundsstaten Nigerias uavhengighet i 1960.

Den annen serie av Lancaster House-konferanser fant sted i 1960, 1962 og 1963. Konferansene førte til Kenyas uavhengighet i 1963.

Lancaster House-avtalen fra 1979 omdannet Rhodesia (tidligere Sør-Rhodesia) til Zimbabwe, som ble selvstendig i 1980.

Lancaster House-traktatene fra 2010 er to forsvarsavtaler mellom Storbritannia og Frankrike. Etter det britisk-franske toppmøte på Lancaster House underskrev president Nicolas Sarkozy og statsminister David Cameron traktatene den 2. november 2010.

Litteratur
----------

* Peter Furtado, Nathaniel Harris, Hazel Harrison, Paul Pettit: *The Country Life Book of Castles and Houses in Britain*. Newnes Books, Twickenham 1986, ISBN 0-600-56400-2, s. 83.

|  |  |
| --- | --- |
| Oppslagsverk/autoritetsdata | VIAF
 |
**Arkeologi**


|  |
| --- |
| ***Disipliner**** Egyptologi
* Historisk arkeologi
* Klassisk arkeologi
* Nordisk arkeologi
* Marinarkeologi
* Historisk osteologi
* Industriell arkeologi
* Arkeologisk teori
 |
| ***Metode**** Overflateundersøkelse
* Åkervandring
* Prøvestikk
* Utgravning
* Maskinell flateavdekking
* Stratigrafi
 |
| ***Terminologi**** Struktur
* Artefakter
 |
| ***Datering**** Dendrokronologi
* Karbondatering
* Termoluminescens
* Typologi
 |


**Typologi** er, innenfor arkeologien en metode for relativ datering av arkeologiske funn. Metoden går ut på å ordne funn i rekkefølge basert på materiale, form eller andre attributter. Denne måten å datere gjenstander på er basert på prinsippet om at gjenstander i fra en gitt periode på et gitt sted har gjenkjennelige og bestemte attributter; at de er typiske for kulturen eller samfunnet som produserte dem. Et annet viktig prinsipp er at stilarter forandrer seg gradvis over tid. Dette vil si at gjenstander som er produsert samtidig vil være like, mens gjenstander som er produsert med mange århundrers mellomrom vil være ulike. Slik kan man sortere funn etter hvor like de er, og på denne måten bygge opp en relativ kronologi for et område.

Metoden er beskrevet som evolusjonistisk, og er faktisk basert på Charles Darwins teorier om artenes opprinnelse. En pionér innenfor dens utvikling var den svenske 1800-talls arkeologen Oscar Montelius, som lagde lokale typologier over bronsealdergjenstander fra flere regioner i Europa. Den typologiske sekvensen var viktig i utviklingen av teoriene i den kulturhistoriske arkeologien.

Seriasjon
---------

En videreutvikling av den typologiske sekvensen er **seriasjon**, hvor større samlinger av funn settes inn i kronologier eller serier. Innenfor seriasjon finnes det igjen to metoder. 

I *kontekstuell seriasjon* er det tidsrommet stilen var i bruk som styrer serien. En pionér innenfor denne typen seriasjon var den britiske arkeologen William Flinders Petrie som på 1800-tallet brukte metoden for å sortere og datere graver i Diospolis Parva i Egypt. 

En annen variant er *frekvensiell seriasjon*. Her dokumenteres og sorteres det proporsjonale antallet, altså frekvensen, av en stilart. Det antas at en stilart gradvis blir mer populær over tid, til dens popularitet når en topp for så å gradvis forsvinne. En annen antakelse er at en stilart som er populær på en lokalitet vil være like populær på en annen. På denne måten kan funnsammensetninger settes i sekvenser slik at de som er like alltid er sammen. 

|  |  |
| --- | --- |
| Oppslagsverk/autoritetsdata | NKC
 |
**Carmacks** er en by i territoriet Yukon i Canada. Byen ligger langs Yukonelva, omtrent 165 km nord for territoriets hovedstad Whitehorse. Veiene Klondike Highway og Robert Campbell Highway møtes ved Carmacks. Byen hadde 493 innbyggere i 2016.

Carmacks ble oppkalt etter George Washington Carmack, som bygde en hytte ved stedet i 1893, hvor han drev pelshandel. Carmack fant kull i området, og i 1896 var han en av tre gullgravere som gjorde gullfunnet som senere utløste Klondike-gullrushet. Under gullrushet vokste Carmacks, og byen ble et viktig stoppested for elvebåter som skaffet seg forsyninger og drivstoff.

Referanser
----------

1. 1 2  «Census Profile, 2016 Census: Carmacks, Village [Census subdivision], Yukon and Yukon [Territory]». *Statistics Canada*. Besøkt 15. august 2020.
2. ↑  Guest, Hal (4. mars 2015). «Carmacks». *The Canadian Encyclopedia*. Historica Canada. Besøkt 15. august 2020.

Eksterne lenker
---------------

* Offisielt nettsted Rediger på Wikidata

* (en) Carmacks, Yukon – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Canadian Encyclopedia **·** GeoNames
 |
Etter opprydningen.
Etter opprydningen.
Før opprydningen.
**Lana** er en elv i det vestlige Albania som har en lengde på 29 kilometer, hvorav 8,6 kilometer ligger innenfor grensene til Tirana kommune.

Elva har sine kilder i fjellene øst for hovedstaden Tirana og det er den eneste som renner gjennom hele byen, før den munner ut i elva Tirana ved byen Bërxullë.

Tidligere var vannet i elven rent, mens den nå for det meste består av avløpsvann. Tidligere var det også flere boliger/bygninger langs elvebredden. Disse ble revet ned og erstattet av områder med gress og trær. Fiskene som tidligere levde i elven har forsvunnet på grunn av forurensningen.

Referanser
----------

1. ↑  Urban Green Environment: Presentation of Tirana Arkivert 1. september 2012 hos Wayback Machine.. Besøkt 21. november 2012 (engelsk).
2. ↑  Genomic Characterization of Human and Environmental Polioviruses Isolated in Albania, American Society for Microbiology, omtaler prøver tatt i elven etter et alvorlig utbrudd av poliomyelitt i 1996

Eksterne lenker
---------------

* (en) Lana River – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | GeoNames
 |
**Tønsberg Friidrettsklubb** (**Tønsberg FIK**, stiftet 25. november 1981) er en friidrettsklubb fra Tønsberg. Klubben ble stiftet da friidrettsgruppene gikk ut av IF Tønsberg-Kameratene (TK) og Tønsberg Turn (TT). Det ble enighet om at friidretten i Tønsberg ville stå bedre samlet i en felles klubb.

Bak klubbenes etablering stod Thorbjørn Hassum, Svein Hytten og Bredo Morgenstierne fra TK, og Rolf Ivar Krohn, Odd Bergh og Kjell Stordalen fra TT. I 1993 stod klubben som arrangør av hovedmesterskapet i friidrett på klubbens hjemmebane, Greveskogen idrettspark.

I juli hvert år organiserer Tønsberg FIK Kristinaløpet, et mosjonsløp i sentrum av Tønsberg.

Kjente utøvere
--------------

* Richard Olsen, sleggekaster og tidligere norsk rekordholder.
* Lisbeth Andersen, 400 meter løper og tidligere norsk rekordholder.
* Henrik Flåtnes, lengde og tresteg hopper og norsk rekordholder.
* Jonatan Vedvik, mellom- og langdistanse løper.
* Anders Aukland, mellom- og langdistanse løper og tidligere norsk mester.

Eksterne lenker
---------------

* Offisielt nettsted Rediger på Wikidata
**Carlyle Arnold Glean** (født 11. februar 1932 i Gouyave i Saint John Parish i Grenada, død 21. desember 2021 i Grenada) var en grenadisk politiker. Han var generalguvernør i Grenada fra 2008 til 2013.

Glean er utdannet lærer ved Pupil Teacher Training Centre og Grenada Teachers' College. Etter å ha arbeidet noen år som lærer, studerte han ved University of Calgary i Canada, der han avla bachelor- og mastergrad i pedagogikk. I 1974 ble han rektor ved Grenada Teachers' College. Han har også vært tilknyttet University of the West Indies på Barbados. I 1982 avla han mastergrad ved University of East Anglia i Storbritannia. Etter å ha vendt tilbake til Grenada i 1986, engasjerte Glean seg i politikken. Han ble senator for partiet National Democratic Congress. Fra 1990 til 1995 var han utdanningsminister.

Glean ble innsatt som generalguvernør 27. november 2008. Statsminister Keith Mitchell kunngjorde i april 2013 at Cécile La Grenade er utpekt til å etterfølge Glean som landets generalguvernør. Hun overtok embetet 7. mai 2013.

Han ble i 2009 utnevnt til storkorsridder av Sankt Mikaels og Sankt Georgs orden. Glean ble dermed opphøyd i ridderstanden og fikk rett til å føre tiltaleformen *sir* foran sitt navn.

Se også
-------

* Liste over Grenadas generalguvernører

Referanser
----------

1. ↑   www.nowgrenada.com, besøkt 22. desember 2021[Hentet fra Wikidata]
2. ↑   gov.gd[Hentet fra Wikidata]
3. ↑  «Former Governor-General Sir Carlyle Glean has died | NOW Grenada» **(engelsk)**. 21. desember 2021. Besøkt 23. desember 2021.
4. ↑  Biography: Carlyle Arnold Glean Arkivert 11. november 2011 hos Wayback Machine. Government of Grenada.
5. ↑  «Grenada Names First Female Governor General, Cecile La Grenade», *Caribbean Journal*, 10. april 2013.
6. ↑  «First female governor general of Grenada sworn into office» Arkivert 26. juni 2013 hos Wayback Machine. *caribbean360*, 7. mai 2013.
7. ↑  *London Gazette*, nr. 58976, 10. februar 2009.

|  |  |
| --- | --- |
| Oppslagsverk/autoritetsdata | Prabook
 |
**ECCO Sko ⅍** er en dansk skoprodusent som lager sko i mellom-prisklassen.

Selskapet ble grunnlagt av Karl Toosbuy i 1963 i Bredebro. ECCO selges i 3 700 butikker over hele verden, og produserer 17,5 millioner par sko årlig. Virksomheten eies av grunnleggerens datter, Hanni Toosbuy Kasprzak. Omsetningen var i 2008 på 5,37 milliarder danske kroner. Selskapet beskjeftiger 16 328 ansatte.

ECCO har egne garverier i Nederland, Kina, Indonesia og Thailand, og deltar i et forsknings­program som har til formål å redusere den miljø­påvirkning som skjer grunnet garvingen. Eccos sko produseres på fabrikker i lavkostland som Slovakia, Japan, Thailand, Indonesia, Portugal, Kina og India.

Under Russlands invasjon av Ukraina 2022 ble ECCO boikottet av en del selskaper på grunn av at ECCO ikke ville stoppe sin virksomhet i Russland.

Referanser
----------

1. ↑  «Avventer Ecco-boikott», Dagbladet, 5. mai 2022

Eksterne lenker
---------------

* Offisielt nettsted Rediger på Wikidata

* (en) Ecco – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Nationalencyklopedin **·** VIAF **·** LCCN **·** ISNI
 |
**Jacob Wetlesen Prebensen** (født 12. mars 1808 i Larvik, død 29. april 1892 i Christiania) var kjøpmann, brukseier, skipsreder og lokalpolitiker.

Han kom i ung alder til Risør, ble handelsbestyrer hos konsul Niels Peter Boyesen. Prebensen begynte med sin egen forretning i 1833, som etterhvert omfattet kjøpmannshandel, skipsrederi, skipshandel, skipsverft, trelasthandel, mølle- og sagbruk. I 1876 overdro han sine vesentlige forretninger til sønnen Jacob Christian Wetlesen Prebensen og bosatte seg i Kristiania, der han døde i 1892.

Skipsreder
----------

Prebensen bygde på midten av 1800-tallet opp en stor rederivirksomhet, J. W. Prebensen. På et tidspunkt var rederiet et av landets største.

Bankmann
--------

Jacob Wetlesen Prebensen var én av stifterne av Risør Sparebank. Han var stadig medlem av styret og i flere år direksjonens formann.

Politikker
----------

Prebensen var medlem av Risør bystyre 1837-1876 og var ordfører 1845, 1951 og 1862-1866. Han var også forlikskommisær i rundt 25 år.

Legat
-----

Det finnes et eget Jacob Wetlesen Prebensen. Legat etter Til fordel for trengende i Risør opprettet Prebensen «J. W. Prebensens legat».

Referanser
----------

1. 1 2   Stortinget og statsraadet: 1814–1914. B. 1 D. 2 : Biografier L-Ø : samt tillæg, side(r) 695[Hentet fra Wikidata]

|  |  |
| --- | --- |
| Oppslagsverk/autoritetsdata | Lokalhistoriewiki **·** Historisk befolkningsregister **·** Geni
 |
**Nikolaj Pavlovitsj Khlystov** (russisk Николай Павлович Хлыстов; født 10. november 1932 i Moskva, død 14. februar 1999) var en sovjetisk ishockeyspiller som deltok i de olympiske vinterleker 1956 i Cortina d'Ampezzo.

Khlystov ble olympisk mester i ishockey under vinter-OL 1956 i Cortina d'Ampezzo. Han var med på det sovjetiske laget som vant turneringen foran USA og Canada. Det var ti lag som deltok, etter gruppespillet spilte de seks beste lagen en enkeltserie der alle lagene møttes en gang. Sovjetunionen vant alle fem kampene og vant serien med maksimale ti poeng foran USA med åtte og Canada med seks poeng.

Khlystov ble verdensmester i ishockey i to ganger, 1954 i Stockholm og 1956, OL-turnering i Cortina d'Ampezzo var også det 23. verdensmesterskapet i ishockey. Han spilte 81 landskamper for Sovjetunionens herrelandslag i ishockey og scoret 18 mål.

OL-medaljer
-----------

* 1956 Italias flagg Cortina d'Ampezzo - Gull **Gull** i ishockey Sovjetunionens flagg Sovjetunionen

VM-medaljer
-----------

* 1954 Sveriges flagg Stockholm - Gull **Gull** i ishockey Sovjetunionens flagg Sovjetunionen
* 1956 Italias flagg Cortina d'Ampezzo - Gull **Gull** i ishockey Sovjetunionens flagg Sovjetunionen
* 1955 Tysklands flagg Krefeld/Düsseldorf/Köln - Sølv Sølv i ishockey Sovjetunionens flagg Sovjetunionen
* 1957 Sovjetunionens flagg Moskva - Sølv Sølv i ishockey Sovjetunionens flagg Sovjetunionen
* 1958 Norges flagg Oslo - Sølv Sølv i ishockey Sovjetunionens flagg Sovjetunionen

Referanser
----------

Eksterne lenker
---------------

* (en) Nikolaj Khlystov – Olympedia Rediger på Wikidata

* (en) Nikolaj Khlystov – Sports-Reference (OL-resultater – arkivert) Rediger på Wikidata

* (en) Nikolaj Khlystov – Eurohockey.com Rediger på Wikidata

* (en) Nikolaj Khlystov – Eliteprospects.com Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
***Antheraea polyphemus*** er en sommerfugl som tilhører familien påfuglspinnere (Saturniidae). Denne store arten forekommer over store deler av Nord-Amerika.

Utseende
--------

 *Antheraea polyphemus*, hann
En stor (vingespenn opptil 150 mm), gulbrun spinner med store vinger. Hannen er mindre og slankere enn hunnen, og med sterkere farger. **Forvingen** har en hvit tverrstripe nær roten, et liten, hvit øyeflekk rundt midten, et brunt tverrbånd rundt 2/3 ut i vingen og et smalt, gråsvart bånd utenfor dette. Ved vingespissen er det en liten, svart flekk. **Bakvingen** har en stor, svart, blå og gul øyeflekk og et svart og hvitt bånd langs ytterkanten. **Larven** er grønn med sølvfargede flekker langs sidene.

Levevis
-------

Larven kan finnes på en lang rekke forskjellige løvtrær. Som vanlig hos påfuglspinnere, sitter hunnene mest i ro og sender ut feromoner, mens hannene flyr rundt på leting etter hunner.

 Antheraea polyphemus, larve

Eksterne lenker
---------------

* (en) *Antheraea polyphemus* i Encyclopedia of Life Rediger på Wikidata

* (en) *Antheraea polyphemus* i Global Biodiversity Information Facility Rediger på Wikidata

* (en) *Antheraea polyphemus* hos ITIS Rediger på Wikidata

* (en) *Antheraea polyphemus* hos NCBI Rediger på Wikidata

* (en) *Kategori:Antheraea polyphemus* – bilder, video eller lyd på Wikimedia Commons Rediger på Wikidata

* (en) *Antheraea polyphemus* – galleri av bilder, video eller lyd på Wikimedia Commons Rediger på Wikidata

* *Antheraea polyphemus* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |
**Bredo Otto Anton von Munthe af Morgenstierne** (født 6. mars 1871 i København, død 20. mai 1945 i København) var en dansk adelshistoriker, arkitekturhistoriker, personalhistoriker og fideikommissbesitter.

Hans foreldre var premierløytnant, senere kaptein av flåten, kammerjunker Otto Ludvig Michael von Munthe af Morgenstierne (1831–1899) og baronesse Anna Helene Mariane Løvenskiold (1839–1921). Han ble student fra Metropolitanskolen 1890 og cand. jur. 1898. Han var deretter ansatt i Københavns Magistrats 3. avdeling fra 1899, og ved opprettelsen av Kongeriget Danmarks Hypotekbank 1906 ble han ansatt som assistent, året etter utnevnt til fullmektig og 1909 til ekspedisjonssekretær; 1936 tok han avskjed. Han ble kammerjunker 1901 og ridder av Dannebrog 1931.

Ved morens død i 1921 tiltrådte han besittelsen av Det Munthe-Morgenstierne-Løvenskiold'ske Fideikommis. Han var dessuten formann for Urne-Legatet fra 1919, medlem av representantskapet for Den ophævede civile og adskillige Stænders Enkekasse fra 1926 og kommissær for samme fra 1931.

Forfatterskap
-------------

Munthe af Morgenstierne skrev hovedsakelig om adels- og arkitekturhistoriske emner. Han skrev bl.a. bøker om Nicolai Eigtved (1924) og Odd Fellow Palæet i København (1926). Han skrev også en stamtavle for familien de Cicignon og en biografisk omtale av generalmajor Johan Caspar de Cicignon i *Personalhistorisk Tidsskrift* i 1921). Han utgav også en oversikt over Woldemar Løvendal og Ulrik Frederik Gyldenløves descendens (1923), og en bok om feltmarskalk Michael Numsen i 1938.

Hans hovedbidrag i genealogien var undersøkelen av den norske adels stilling i forhold til dansk adel (i *Personalhistorisk Tidsskrift*, bd. 9, I, 1929), hvor han imøtegikk norske personalhistorikeres angrep på *Danmarks Adels Aarbog* og betonte den norske adels erkjennelse av fellesskapet mellom de to landene.

Ekteskap
--------

Han var gift første gang (1910–1916) med Ella Caroline Hinrichsen, datter av entreprenør Hans Christian Frederik (Fritz) Hinrichsen. Han var deretter gift i andre ekteskap fra 1917 til sin død med Martha Marie Paus (f. 1876 i Christiania), datter av grosserer, fabrikkeier og direktør i Den norske Creditbank Ole Paus (1846–1931) og Birgitte Halvordine Schou (1848–1923, niese til Christian Julius Schou).

Det finnes et maleri av ham av grev Preben Knuth fra 1937 og en miniatyr av Svend Rønne fra 1920.

Referanser
----------

1. 1 2   Dansk biografisk leksikon, oppført som Otto v. Munthe af Morgenstierne, Dansk Biografisk Leksikon-ID Otto\_v.\_Munthe\_af\_Morgenstierne\_-\_personalhistoriker[Hentet fra Wikidata]

Litteratur
----------

* Albert Fabritius, «Otto von Munthe af Morgenstierne», i: Povl Engelstoft & Svend Dahl (red.), *Dansk biografisk leksikon*, København: J.H. Schultz Forlag 1932-44.

|  |  |
| --- | --- |
| Oppslagsverk/autoritetsdata | Dansk biografisk leksikon **·** Prabook **·** VIAF
 |
USAT *Edmund B. Alexander*, som Joensen førte i 1941.
**Hans Christoffer Vihelm Reinert-Joensen**, i USA kjent som **William Joensen**, (født 17. mars 1891 i Uummannaq på Grønland, død august 1949 i Brooklyn i New York) var en færøysk-amerikansk marineoffiser, som blant deltok skipsfører under landgangen på Omaha Beach på D-dagen 6. juni 1944.

Han var født i Uummannaq, ettersom faren Johan Carl Joensen, «Grønlands-Johan», bestyrte den danske koloniadministrasjonen der. Moren var lærerinne Amalie Joensen (født Müller), datter av kjøpmann, sysselmann og folketings- og landstingsmann Hans Christopher Müller og søster av skipsreder og lagtingsmann Søren Müller. Familien flyttet i 1902 tilbake til Tórshavn. Han dro til sjøs 14 år gammel, og tok etterhvert navigatørutdannelse i Danmark. Omkring 1918 mistet han kontakten med familien på Færøyene, og de antok etterhvert at han hadde omkommet på havet. Han møtte moren igjen i 1943.

I 1928 ble han statsborger i USA, og ansatt i marinens *Army Transport Service*, hvor han steg i gradene og etterhvert ble kaptein. Han førte troppetransportskipet *Edmund B. Alexander* i 1941, og deltok ved den amerikanske besettelsen av Island senere samme år. Under landgangen i 1944 førte han et ukjent skip, og etter krigen førte han andre amerikanske troppetransportskip: George W. Goethals, George Washington, General M.L. Hersey og Greenville Victory; med disse fraktet han amerikanske soldater hjem fra Europa og tyske krigsfanger tilbake til Tyskland.

Joensen ble funnet død på sitt hotellrom i Brooklyn i august 1949.

I forbindelse med 70-årsjubileet for D-dagen ble han i 2014 avbildet på et færøysk frimerke.

Referanser
----------

1. ↑  70 Years Since D-Day; wopa-stamps.com, september 2014
2. 1 2 3 4  Petersen, Anker Eli (september 2014). «70 år siden D-dagen» **(dansk)**. Posta. Arkivert fra originalen 26. mai 2017.
3. ↑  USAT Edmund B. Alexander; navsource.org

Portal: Færøyene
***As Man Made Her*** er en amerikansk stumfilm fra 1917, regissert av George Archainbaud.

Handling
--------

Cclaire Wilson møter den velstående Mason Forbes, og blir hans elskerinne. Men Mason forlater henne kort tid senere, for å heller gifte seg med Grace Hughes. For å ta hevn gifter Grace seg med Harold, Masons yngre bror og de to parene bor deretter sammen under det samme taket.

Mason blir etter hvert lei av sin nye kone, og ber Claire om å forlate ektemannen sin. Men nå er Claire gravid, og nekter å gå med på planene hans. Claire er en likegyldig mor, og etterlater barnet sitt hos en sykepleier - samtidig som hun selv tilbringer tiden sammen med Mason ved forskjellige sammenkomster og fester.

Skuespillere
------------

* Gail Kane som Claire Wilson
* Frank Mills som Mason Forbes
* Gerda Holmes som Grace Hughes
* Edward Langford som Harold Forbes
* Miss Layton som Claires hushjelp
* Miss McDonald som en sykepleier

Referanser
----------

1. ↑  AS MAN MADE HER

Eksterne lenker
---------------

* (en) *As Man Made Her* på Internet Movie Database Rediger på Wikidata

* (en) *As Man Made Her* på AllMovie Rediger på Wikidata

* (en) *As Man Made Her* på American Film Institute Rediger på Wikidata

* (en) *As Man Made Her* på Silent Era Rediger på Wikidata
**Vilhelm Christian Ødegård Paus** (født 25. april 1915 i Oslo, død 22. november 1995 i London) var en norsk advokat, diplomat og næringslivsleder innen celluloseindustrien.

Han var utdannet cand.jur. ved Det Kongelige Frederiks Universitet i 1939 og ble Master of Business Administration ved Harvard Business School ved Harvard University i 1941. Han fikk advokatbevilling i 1952.

Tidlig i sin karrière var han dommerfullmektig i hjembyen Tønsberg fra 1939, før han forlot Norge for å studere ved Harvard like før okkupasjonen. Han ble knyttet til den norske utenrikstjenesten i 1941 og var først sekretær ved den norske legasjonen i Montréal 1941–42. Han var ansatt i London-regjeringen 1942–1945, først som attaché ved den norske ambassaden i London 1942–1943 and deretter som sekretær i handelspolitisk avdeling i Utenriksdepartementet 1943–1945, med enkelte avbrudd for militærtjeneste i Skottland. Han var legasjonssekretær og visekonsul i London 1945–48. Han var også norsk representant ved en rekke internasjonale økonomiske organer som i 1947 ble innlemmet i FNs økonomiske kommisjon for Europa. I 1948 var han legasjonssekretær i Bern og Wien.

Han var avdelingssjef i Norsk Hydro 1950–52 og ble salgsdirektør for cellulose i A/S Borregaard fra 1952. Han ble i 1969 administrerende direktør for Press Paper Ltd. i London, en bedrift som representerte norske og svenske papirprodusenter i Storbritannia. Han var styremedlem i bl.a. Norsk kompensasjonsselskap (fra 1954), Norsk Transithandel (fra 1954) og A/S Høvellast.

Han var sønn av kirurg og president i Norges Røde Kors Nikolai Nissen Paus og Sofie Amalie Brandt Ødegaard. Han var barnebarn til skolemannen B.C. Pauss og Anna Henriette Wegner og til oberst Vilhelm Christian Marius Ødegaard og Inga Hedvig Holst, og var bl.a. oldebarn av industriherren Benjamin Wegner og trelasthandler mm. Frederik J. Holst. Han var gift med Anne Collett (1918–2008), datter av brukseier Axel Collett og Lucie Trozelli Krefting. Hans bror, kirurgen Bernhard Paus, var gift med Annes søster Brita Collett. Vilhelm og Anne hadde fem barn, og har etterkommere med slektsnavn Paus, Wessel, von Pirquet, Sundt, Poetzsch, Hedberg og Haukeland.

Han var medlem av Norske Selskab fra 1954. Han var også frimurer og førte i likhet med sin far og bror et våpen med oksehode med stjerne i frimurer-utforming.

Referanser
----------

1. ↑  *Studentene fra 1933*, s. 299, 1958
2. ↑  Biografi i *Blindernboka*, s. 184
3. ↑  VG 8.7.1952 s. 8
4. ↑  VG 10.6.1969 s. 22
5. ↑  *Oslo trelastforening gjennom 75 år : 1918-1993 : med trekk fra trelasthandelen i Oslo i eldre tid*, s. 189, Oslo trelastforening, 1994

|  |  |
| --- | --- |
| Oppslagsverk/autoritetsdata | Prabook
 |
Fiskebåter fra Vypin.
Solnedgang ved LNG-Terminalen, Vypin
**Vypin** eller **Vypeen** (malayalam: വൈപ്പിന്
er en av en øygruppe som danner en del av byen Kochi i den sørvestlige Indiske delstaten Kerala. Vypin er en av de tettest befolkede øyene i Asia. Øya er 27 Km lang og er forbunder til fastlandet Kochi, men en rekke broer kjent som Goshree broene, som starter på Kalamukku i Vypin går over to andre øyer og ender på Marine Drive i Kochi.

Den vestlige kysten av Vypin har de lengste strendene i Kochi nemlig Cherai Beach, Kuzhuppilly Beach og Puthuvype Beach. Munambam, på den nordlige spissen av Vypin, Munambam Fishing Harbour, den største fiskehavnen i Kochi. Puthuvype har blitt det store industrielle knutepunkt i Kerala og den raskest voksende forstad til byen på grunn av SPM prosjektet som drives av Kochi Refineries, Puthuvyp LNG - Terminal, IOC Bottling Plant og det foreslåtte Oseanarium.

Det er ti fyr i Kerala, et av de ligger på Puthuvype Beach.

India's første internasjonale container trans-shipment terminal (ICTT) i den Spesielle Økonomiske Sonen på Vallarpadam Island er konstruert med tanke på å håndtere de største containerskip. Den ble åpnet av daværende statsminister Manmohan Singh 11. februar 2011.

Det er vanlig båtforbindelse fra Fort Kochi til Vypin-øya. I 2004 ble en bro bygget av Goshree Islands Development Authority (GIDA) for å forbinde Vypin med fastlandet. Goshree-broene forbinder også øyene Mulavukad og Vallarpadam.

Vypin er nå den raskt voksende forstad til byen Kochi. I dag er all grunnleggende infrastruktur er tilgjengelig i Vypin. Njarakkal er forretningshovedstaden i Vypin. Reisende fra Nord-Kerala kan bruke Vypin-Munambam state highway for å nå Ernakulam.

Historie
--------

Øya ble dannet i år 1341 etter en kraftig flom.

|  |  |
| --- | --- |
| Oppslagsverk/autoritetsdata | GeoNames
 |
**God of the gaps** er et engelsk begrep som refererer til et syn på Gud som stammer fra et teistisk standpunkt hvor alt som kan forklares av menneskelig kunnskap ikke er i Guds domene; Guds rolle er derfor begrenset til de «hullene» som finnes i de vitenskapelige forklaringene om naturen. Uttrykket kan dermed oversettes til «hullenes Gud».
Konseptet involverer et samspill mellom religiøse forklaringer om naturen, og de forklaringene som kommer fra vitenskapen. Innenfor det tradisjonelle teistiske synet på Gud som noe som eksisterer en verden «bortenfor vitenskapen», later Guds rolle til å få mindre og mindre utstrekning etter hvert som vitenskapen forklarer mer og mer.

Uttrykket *God of the gaps* brukes ofte av religionskritiske filosofer for å beskrive religionens tilsynelatende retrett ovenfor en stadig mer fullstendig vitenskapelig forklaring av naturlige fenomener. Eksempler på dette er tidlige religiøse forklaringer på hendelser og ting som solen, månen og stjernene; lyn og torden, meteorologi, geologi, kosmologi og biologi. Det ble stadig mindre behov for en gud å forklare fenomenene med; hullene i kunnskapen som måtte tettes med religiøse forklaringer ble stadig mindre.
**Sazman-i Rihayi Afghanistan** (**SRA**; engelsk: *Afghanistan Liberation Organization*, ALO; persisk: سازمان رهایی افغانستان) er en maoistisk politisk gruppe i Afghanistan. Den ble grunnlagt av dr. Faiz Ahmad og noen andre i 1973. SRA er en av mange organisasjoner som vokste ut av «Sholaye Javid»-bevegelsen (*Sholaye Javid* kan oversettes som «Evig flamme»). SRA het opprinnelig «Den revolusjonære gruppen for Afghanistans folk» (*Revolutionary Group of the Peoples of Afghanistan*, گروه انقلابی خلقهای افغانستان, RGPA), men ble omdøpt i 1980. 

Organisasjonen var svært kritisk til Saur-revolusjonen og kjempet mot den sovjetvennlige regjeringen. I juni 1979 dannet de «Afghanistans front for mujahedin-frihetskjemperne» (*Afghanistan Mujahedin Freedom Fighters Front*) sammen med islamistiske elementer, som en enhetsfront mot den pro-sovjetiske regjeringen.

Sammen med noen islamske grupper stod de bak et opprør i Kabul og andre byer 5. august 1979, kjent som Bala Hissar-opprøret. Opprøret ble slått ned av regjeringen og flere titalls SRA-kadre ble drept og arrestert. Noen av de sentrale komitemedlemmene, slik som Mohammad Mohsin, Mohammad Dawod og andre, ble henrettet i Pul-e-Charkhi-fengselet av Noor Mohammad Tarakis regjering.

Etter den sovjetiske invasjonen erklærte Faiz Ahmad direkte krig mot Sovjetunionen og regjeringen. ALO kjempet aktivt mot det de oppfattet som sosialimperalisme.

SRA hadde mange fronter mot sovjeterne i forskjellige deler av Afghanistan og ble angrepet av både sovjetiske og afghanske styrker og fundamentalistiske grupper av mujahedin. De mistet over 120 kadre i den sovjetiske krigen i Afghanistan.

Dr. Faiz Ahmad selv ble myrdet av Hezb-i-Islami-militsen til Gulbuddin Hekmatyar den 12. november 1986, sammen med seks andre kamerater. 

I det siste har SRA kjempet mot den amerikanske okkupasjonen av Afghanistan, og mot Hamid Karzais regime. ALO er listet opp[*hvor?*] under forbudte partier[hvilke?] i Afghanistan.[]

Se også
-------

* Liste over politiske partier i Afghanistan

Referanser
----------

1. 1 2  Radical political movements in Afghanistan and their politics of peoples' empowerment and liberation - Central Asian Survey
2. ↑  Martyred Cadres of the Afghanistan Liberation Organization (ALO)

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | VIAF
 |